शराब कारोबारी विजय माल्या के बारे में पूछे जाने पर उन्होंने कहा, यह मुद्दा प्राकृतिक रूप से न्यायिक है और इस पर फैसला लेना न्यायपालिका की जिम्मेदारी है। उन्होंने यह भी बताया कि दोनों देशों के बीच व्यापार में पिछले साल के मुकाबले 15 प्रतिशत का इजाफा हुआ है, जो काफी उत्साहजनक है। ब्रिटेन में खालिस्तान समर्थक तत्वों पर पूछे जाने पर अस्किथ ने कहा, यदि ऐसा कोई सबूत मिला तो हम उस पर कड़ी कार्रवाई करेंगे। यह मसला भी मोदी-थेरेसा मे की वार्ता के दौरान उठ सकता है।